**ΚΕΦΑΛΑΙΟ ΠΡΩΤΟ - ΕΞΩΤΕΡΙΚΑ ΠΡΟΒΛΗΜΑΤΑ ΚΑΙ ΑΝΑΔΙΟΡΓΑΝΩΣΗ ΤΟΥ ΚΡΑΤΟΥΣ**

**1. Ο Ιουστινιανός και το έργο του *(σελ. 16 – 18)***

***α. Η πολιτική του Ιουστινιανού – β. Εσωτερική πολιτική***

 **ΙΟΥΣΤΙΝΙΑΝΟΣ Α’ (527 – 565)** Από τους σημαντικότερους αυτοκράτορες του Βυζαντίου

***Αφού μελετήσετε τις πιο κάτω πηγές αλλά και τη σελ.16 του βιβλίου σας, να απαντήσετε στα πιο κάτω ερωτήματα:***

**Α. Η Στάση του Νίκα**

Στην Κωνσταντινούπολη υπήρχαν οι Δήμοι που διοργάνωναν ιπποδρομίες και έμοιαζαν με αθλητικά σωματεία, που αναμειγνύονταν όμως και στην πολιτική. Οι πιο δυνατοί ήταν οι Πράσινοι και οι Βένετοι. Αυτοί ήταν συνήθως αντίθετοι, όμως ενώθηκαν μέσα στον ιππόδρομο και ζητούσαν να παραιτηθεί ο αυτοκράτορας. Ανακήρυξαν μάλιστα νέο αυτοκράτορα τον Υπάτιο. Κατά την εξέγερση φώναζαν το σύνθημα «ΝΙΚΑ» απ’ όπου πήρε και το όνομα η εξέγερση. Ο Ιουστινιανός φοβήθηκε και θέλησε να φύγει όμως τον εμπόδισε η αυτοκράτειρα Θεοδώρα η οποία κάλεσε σε βοήθεια πιστούς στρατηγούς και το στρατό τους. 30 000 στασιαστές σφαγιάστηκαν σε μια μέρα.

**Β.** Το δεύτερο έτος της βασιλείας του (529 μ.Χ.) ο Ιουστινιανός έκλεισε τη Φιλοσοφική Σχολή της Αθήνας, που λειτουργούσε από την εποχή του Πλάτωνα (εννέα αιώνες πριν), επειδή θεωρούσε ότι ήταν ο τελευταίος χώρος συντήρησης της αρχαίας θρησκείας. Οι δάσκαλοι της Σχολής υποχρεώθηκαν να εγκαταλείψουν την πόλη και να ζήσουν αλλού χωρίς το δικαίωμα να διδάσκουν.

*Γλεντής Σ. , Μαραγκουδάκης Ε. , Νικολόπουλος Ν. και Νικολοπούλου Μ..Ιστορία Ε΄Δημοτικού σελ. 43*

1. **Τι ήταν οι Δήμοι;**
2. **α) Τι γνωρίζετε για τη «Στάση του Νίκα»;**

**β) Να περιγράψετε με συντομία τα γεγονότα της «στάσης του νίκα» ( πότε έγινε,πού , ποιοι έλαβαν μέρος , πώς αντέδρασε ο αυτοκράτορας , ποιο ήταν το αποτέλεσμα ποιες ήταν οι συνέπειες)**

1. **Ποια ήταν η στάση του Ιουστινιανού απέναντι στον Χριστιανισμό και την αρχαία θρησκεία;**

**Επιπλέον ερωτήσεις κεφαλάιου:**

**1.** Ποια υπήρξε η εξωτερική πολιτική του Ιουστινιανού ( στόχος , δράση για υλοποίηση του

 στόχου , αμυντικό έργο.)

 Ποια ήταν τα αποτελέσματα της εξωτερικής πολιτικής του Ιουστινιανού;

**2.** Ποιος ήταν ο στόχος της εσωτερικής πολιτικής του Ιουστινιανού;

**3.** Ποιοι ονομάζονταν « Δυνατοί» και για ποιο λόγο ο Ιουστινιανός στράφηκε εναντίον τους;

**4.** Για ποιο λόγο ο Ιουστινιανός αναθεώρησε και κωδικοποίησε το ισχύον ρωμαϊκό δίκαιο;

 Ποια έργα περιλαμβάνει το αναθεωρημένο ρωμαϊκό δίκαιο ; ( λεπτομερώς )

**5. Αγία Σοφία:** αρχιτεκτονικό σχέδιο , αρχιτέκτονες , αξία ναού .